text: Taules rodones: Art a Catalunya. Segona meitat s. XX | Secció d'Arts Visuals
  Taules rodones: Art a Catalunya. Segona meitat s. XX
  Mai 6, 2016 Mai 6, 2016 / seccioartsplastiques
  Cal revisar la història de l'art català de la segona avantguarda. Amb aquestes primeres trobades es proposa assenyalar aspectes desconeguts i replantejar els ja coneguts d'un relat històric encara per construir, amb la perspectiva de la seva consolidació patrimonial. El Museu Nacional presentarà un projecte a llarg termini de recuperació de l'art català que va de la Postguerra fins a la Transició.
  Dimarts 24 de maig, 18.30 h
  Presentació: Pepe Serra, director del Museu Nacional
  1 – Historiografia de l'art català de postguerra: nusos i sortides.
  Una nova mirada per part d'historiadors que en els darrers anys s'han aproximat a l'art català des de perspectives diferents i formats diversos. Es tracta, per tant, d'indagar cap a on poden anar els relats historiogràfics futurs, quines noves metodologies poden aportar i quins llocs queden per explorar.
  Dimarts 7 de juny, 18.30 h
  2 – Més Enllà de Dau al Set: marginals i canònics
  Aquesta taula planteja una aproximació crítica a l'art dels anys cinquanta i seixanta a Catalunya, explorant aquells autors i pràctiques insuficientment atesos fins ara.
  Debats organitzats pel Museu Nacional d'Art de Catalunya amb la col·laboració de l'Ateneu Barcelonès